Jeg bruger aldrig strømpepinde til at strikke ærmer. Afhængig af mit strik - påsatte ærmer, raglanærmer, babystrik osv - vælger jeg: 1) Magic-loop Min favoritløsning, og derfor er mine rundpinde min. 80 cm (flest 100 cm.). Denne video viser hvor småt du kan strikke med magic-loop. Når du strikker med denne teknik skal du være opmærksom på, at du ikke er for hård ved wiren, når du trækker i den. Det kan give nogle irriterende "knæk" så wiren kommer ud af form. 2) Strik fladt i stedet for rundt Når jeg skal strikke påsatte ærmer, strikker jeg begge ærmer på en gang, på en rundpind, og syr sammen i maskesting på retsiden. Jeg synes det er kedeligt at strikke ærmer, så derfor er der en vis tilfredsstillelse i at de er færdige samtidig, og bliver helt ens. Har jeg kun et nøgle garn tilbage, strikker jeg nøglet fra begge ender. Jeg kombinerer sommetider magic-loop og strikke fladt. F.eks. kan jeg starte med at strikke fladt i ærmeribben og gå over til magic-loop senere på ærmet/efter ribben. 3) Brug to rundpinde Hvis du har to rundpinde i samme størrelse, kan du skiftevis bruge først den ene på række 1 og forsætte med den anden, på række 2. En slags magic-loop med to rundpinde.